af en en en nl nl en hbs_lat en en en en af en en af en en nl en en af af af nl af af af af af af nl af af nl en en en en ru en en en en nl en af en af en en af en en af en en af en en nl en en ja en en af en en eo en en af en en nl en en af en en af en en af nl en en en en en en nl fy de sl af af de en af af af en en en en en
Die lesse wat cupcakes en kuikens ons leer |
By Rian Truter on October, Sunday 30 2011 in 2011, Education 13
Waar daar 'n wil is, is daar 'n weg!
Ek wens die skole waarin ek was, het my iets van entrepreneurskap geleer.
Sommige skole dink hulle bevorder entrepreneurskap deur ’n sogenaamde entrepreneursdag te hou.  Die skooldag se program word op ’n dag ’n bietjie aangepas en siedaar … ons het ’n tydjie beskikbaar waar ons toekomstige entrepreneurs hulle talente kan kom uitstal!
Mammie bak cupcakes en Pappie maak vir ’n vale draadkarre van al sy ophooprommel in die garage.  Op entrepreneursdag staan Telg breed agter die tafel in die vierkant en pleeg entrepreneurskap.  En die skool tik nog ’n boksie as afgehandel af.  Dit gaan goed met ons volk, want ons kinders kan steeds nie vir hulself sorg nie. (Met verskoning aan Totius).
Miskien verstaan ons die begrip entrepreneurskap nie goed nie?  Miskien dink ons dit is iets teoreties wat jy moet leer.  Iets soos Ekonomie of Bedryfsekonomie?
My mening hieroor is dat entrepreneurskap eerder gedemonstreer word, as wat dit onderrig word.
My goeie vriend, Heinie Brand van Laerskool Eversdal, het eendag tydens so ’n dag die praktyk van ware entrepreneurskap ervaar.
Nico Nel, die storieverteller, was op daardie stadium ’n ouer van Laerskool Eversdal en was nie lus vir koekbak of draadkarre buig nie.  Inteendeel; sy entrepreneurskapgene het totaal uit hul nate gebars en nie net buite die boks gaan draai nie, maar ook sommer buite Bellville.
Die beplande entrepreneursdag het aangebreek en gewapen met stellasies vol dagoudkuikens het Nico se kind die wêreld van die vrye mark ekonomie betree.
Binne vyf minute het die tou klante by Willem (skuilnaam) se tafel rondom die skool gestaan, want watter kind kan die aantrekkingskrag van ‘n kuiken weerstaan?  En dit nogal teen die winskoopprys van R3 een. By die ander aspirant-entrepreneurs se tafels het sake nie so rooskleurig gelyk nie.  Die cupcakes se icing het soos sneeu op ’n warm dag op die Drakensberge begin smelt, maar nog steeds het die kopers weggebly.
Toe die klok vir die einde van die markdag lui, was al die kuikens verkoop.  Omtrent elke kind in die skool het met ’n bruin kardoes, met twee gate vir vars lug, in die vuis rondgeloop.  In die kardoes – een van die kuikens.
Heinie het hierdie proses gadegeslaan en Willem gaan gelukwens met sy poging, min wetende wat gaan volg.
Teen 11:00 het die eerste juffrou benoud laat weet iemand moet kom help, want van die kuikens is beseer.  Óf hulle word versmoor omdat hulle te styf vasgedruk word, óf hulle kry seer omdat daar te rof met hulle gespeel word.  Noodgedwonge moes die adjunkte van hierdie kuikens na die hoenderhemel aanhelp.  Natuurlik tot groot ontsteltenis van die nuwe eienaars.
Teen 12:45, toe die eerste leerders huiswaarts keer, was die Dierebeskermingsvereniging by die voorhek om te verneem van wie die skool toestemming vir die nuwe hoenderboedery gekry het.  Teen 15:00 was laerskool Eversdal se skakelbord geblok met ouers wat die hoenders in vir Heinie is, want hulle stuur hulle kinders skool toe om cupcakes te koop; nie hoenders nie!
En dan huil ons as ons kinders nie op eie stoom die mas kan opkom nie…
If opportunity doesn’t knock – build a door. – Milton Berle
Everything you want is just outside your comfort zone. – Robert Allen
Business opportunities are like buses, there’s always another one coming. – Richard Branson
The critical ingredient is getting of your butt and doing something. It’s as simple as that. A lot of people have ideas, but there are few who decide to do something about them now. Not tomorrow. Not next week. But today. The true entrepreneur is a doer, not a dreamer. – Nolan Bushnell, founder of Atari and Chuck E. Cheese’s
(Visited 1,981 times, 1 visits today)
View all posts by Rian Truter →
Creativity, Entrepreneurship, School, Success, WOW
Maan toe of moer toe?
Eric Saayman maak magic by Riebeek!
13 Responses to Die lesse wat cupcakes en kuikens ons leer
Altus Tolken October, Sunday 30 2011 at 11:39 am #
Stunning artikel meneer Truter….jy slaan die spyker bleddie hard op sy kop!
Rian Truter October, Sunday 30 2011 at 9:46 pm #
Dankie, Altus! Jy behoort te weet!
Johan Engelbrecht October, Monday 31 2011 at 7:15 am #
Rian so baie waar!Great om ‘n regte egte entrepreneur te kry om met die kinders te praat! As jy by Monte Vista se kant by N1-Stad uitry, verkoop ‘n bruin gebrande, verweerde man daagliks koeksisters, het om al gekry om met die kinders te gesels. Uitstenede ervaring, hy gaan elke jaar oorsee! Soek net die persoon in jou omgewing, sodat die kinders hom/haar ken.
Rian Truter October, Monday 31 2011 at 5:14 pm #
Lyk my jy het die regte idee met entrepreneurskap! Doen so voort.
ronell October, Monday 31 2011 at 12:49 pm #
ek het nou lekker gelag! is nou goed gemotiveer om buite die boks te dink 🙂
Rian Truter October, Monday 31 2011 at 5:15 pm #
Marlize October, Monday 31 2011 at 1:13 pm #
Baie interessant! Hou daarvan!
Rian Truter October, Monday 31 2011 at 5:16 pm #
Johan Burger October, Monday 31 2011 at 5:06 pm #
Rian, dit was nou pragtige medisyne na ‘n lang dag, na ‘n lang naweek, na ‘n lang vorige week! Dankie – ons is so geneig om die lewe en alles wat daarmee saam gaan, te ernstig op te neem! EK het die storie ongelooflik geniet – baie waarheid daarin!
Rian Truter October, Monday 31 2011 at 5:17 pm #
Erik Möller November, Tuesday 1 2011 at 9:34 pm #
Rian, die waarheid is dat ons ouens te gou vergeet dat ons ons met die primêre moet besig hou in die laerskool. Te gou wil ons roem op die sekondêre dinge waarin ons so graag toekennings aan ons leerlinge gee. Super!
Rian Truter November, Tuesday 1 2011 at 9:40 pm #
Dankie, Erik. Sien jy verstaan die hele groter prentjie. Sterkte met die taak!
Nina Joubert November, Wednesday 23 2011 at 3:51 pm #
Dit is ‘n uitstekende artikel. Dit herinner my aan ‘n seun wat by my skool hasies gehad het wat hy uitverhuur het vir 30 sekondes tydens een entrepreneursdag. Dan kon jy die hasies vryf en optel. Ook teen ‘n R3 fooi natuurlik. Gelukkig was die DBV nie betrokke nie.
Kinders het darem somtyds die ongelooflikste idees. Mens geniet dit om hul kreatiwiteit gade te slaan.
Leave a Reply Click here to cancel reply.
Email (will not be published) (required)
‘n Briefie vir my juffrou.
Lig in die Onderwystonnel?
Vars kreet vir Nuweland
Wie nie waag nie …
Die lesse wat cupcakes en kuikens ons leer
Die jeug se oplossing vir SA Onderwyskrisis
Die wilde perde van Aus – ‘n Perd van ‘n ander kleur!
Archives Select Month November 2018 October 2018 September 2018 November 2016 June 2016 May 2016 March 2016 January 2016 December 2015 November 2015 October 2015 September 2015 June 2015 March 2015 January 2015 December 2014 November 2014 October 2014 September 2014 August 2014 June 2014 May 2014 March 2014 February 2014 January 2014 December 2013 November 2013 October 2013 September 2013 August 2013 July 2013 June 2013 May 2013 April 2013 March 2013 February 2013 January 2013 December 2012 November 2012 October 2012 September 2012 August 2012 July 2012 June 2012 May 2012 April 2012 March 2012 February 2012 January 2012 December 2011 November 2011 October 2011 September 2011 August 2011 July 2011 June 2011 May 2011 April 2011
© 2019 . All Rights Reserved.